Diari Oficial de la Generalitat Valenciana


Sumari del DOGV 6991, del 26-03-2013 (2013/2756)

RESOLUCIÓ 65/2013, de 14 de març, de l'alcalde president, sobre la concessió d'ajudes per a reparar els danys produïts pels incendis esmentats en el Decret 112/2012, de 6 de juliol, del Consell.
--------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6991

Data del DOGV
:   26-03-2013

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2013/2756


Data del document
:   14-03-2013

Organisme emissor
:   Ajuntament de Montroi

Tipus de document
:   Resolució

Anàlisi jurídica

 Descriptors 

:   * Montroi
    * ajuda pública

RESOLUCIÓ 65/2013, de 14 de març, de l'alcalde president, sobre la concessió d'ajudes per a reparar els danys produïts pels incendis esmentats en el Decret 112/2012, de 6 de juliol, del Consell. [2013/2756]  
  
  
Cultius  
  
  
  
  
  
Vivendes  
  
  
  
  
\* \* \* \* \*Atés que durant els dies 29 i 30 de juny de 2012 el terme municipal de Montroy es va veure afectat per l'incendi iniciat el dia 28 de juny en el terme municipal de la localitat de Cortes de Pallás a la província de València.  
Vist el Decret 112/2012, de 6 juliol, del Consell, sobre ajudes i mesures per a pal·liar els danys produïts pels incendis iniciats en els termes municipals de Cortes de Pallás i Andilla els dies 28 i 29 de juny de 2012.  
Vista l'Orde 7/2012, d'11 de juliol, de la Conselleria de Governació, per la qual es desenrotlla el Decret 112/2012, de 6 de juliol, sobre ajudes i mesures per a pal·liar els danys produïts pels incendis iniciats en els termes municipals de Cortes de Pallás i Andilla els dies 28 i 29 de juny de 2012.  
Vist que l'alcalde president de l'Ajuntament de Montroy va firmar amb data 20 de juliol de 2012 el conveni previst en l'article 5 del referit Decret 112/2012, i per tant, este Ajuntament s'ha convertit en entitat col·laboradora de la Generalitat Valenciana d'acord amb el que preveu la Llei 38/2003, de 17 de novembre, General de Subvencions.  
  
Vistes i examinades les sol·licituds i documentació que les acompanya presentades en este Ajuntament - entitat col·laboradora.  
Vist l'informe de valoració de data 13 de març de 2013, emés pel tècnic per mitjà del qual es van valorar instàncies presentades dins del termini habilitat i no incloses en els informes de valoració emesos el 3 i 10 d'octubre de 2012, d'acord amb la normativa d'aplicació.  
  
Fent ús de les atribucions que em conferix la legislació bàsica del règim local i en particular l'article 21 de la Llei de Bases del Règim Local i concordants, resolc:  
  
Primer  
Estimar les sol·licituds d'ajudes per a reparar els danys produïts per l'incendi forestal que va afectar este terme municipal dins del que preveu el Decret 112/2012, de 6 de juliol, que tendeixen a la recuperació de la capacitat productiva dels cultius i/o reparació de danys en vivendes, que es concedixen amb càrrec al corrent pressupost i als beneficiaris indicats, per l'import i tipus indicats en la relació referida a continuació:  
Cultivos  
  
  
  
  
Viviendas  
  
  
  
Segon  
Notificar als interessats la present resolució.  
  
Tercer  
Publicar en el Diari Oficial de la Comunitat Valenciana la present resolució, d'acord amb el que preveu l'article 18 de la Llei 38/2003, de 17 de novembre, General de Subvencions.  
  
Quart  
Assenyalar als beneficiaris que la concessió de la subvenció comporta l'assumpció de les següents obligacions, d'acord amb el que preveu l'article 8 de l'Orde 7/2012, d'11 de juliol, de la Conselleria de Governació, per la qual es desenrotlla el Decret 112/2012, de 6 de juliol, sobre ajudes i mesures per a pal·liar els danys produïts pels incendis iniciats en els termes municipals de Cortes de Pallás i Andilla els dies 28 i 29 de juny de 2012:  
a) Comunicar a l'entitat col·laboradora l'obtenció d'altres subvencions, ajudes, ingressos o recursos procedents de qualssevol administracions o ens públics o privats i concedits per a la mateixa finalitat prevista en el decret mencionat.  
Esta comunicació haurà d'efectuar-se tan prompte com es conega i, en tot cas, amb anterioritat a la justificació de l'aplicació donada als fons percebuts.  
b) Procedir al reintegrament dels fons percebuts en els supòsits previstos en l'article 37 de la Llei 38/2003, de 17 de novembre, General de Subvencions.  
c) Realitzar l'activitat que fonamenta la concessió de la subvenció.  
  
d) Acreditar davant de l'entitat concedent la realització de l'activitat, així com el compliment dels requisits i condicions que determinen la concessió o gaudi de la subvenció. Fins que no s'acredite davant de l'Administració el gasto realitzat no es procedirà al pagament de la subvenció concedida.  
e) Conservar els documents justificatius de l'aplicació dels fons rebuts mentres puguen ser objecte de les actuacions de comprovació i control.  
f) Sotmetre a les actuacions de comprovació a efectuar per la Conselleria de Governació i per l'entitat col·laboradora en relació amb l'objecte i la destinació de l'ajuda concedida.  
g) Justificar davant de l'entitat col·laboradora respectiva l'ajuda en els termes i terminis previstos en l'Orde 7/2012, d'11 de juliol, de la Conselleria de Governació.  
  
Quint  
Donar compte de la present resolució al Ple de la corporació en la següent sessió que celebre.  
  
Montroy, 14 de març de 2013.- L'alcalde: Antonio Polo Bessó. El secretari: Antonio Espinaco Salvador.